МОНГОЛ УЛСЫН ЗАСГИЙН ГАЗРЫН ХЭРЭГЖҮҮЛЭГЧ АГЕНТЛАГ

ГАДААДЫН ИРГЭН, ХАРЬЯАТЫН ГАЗАР

2022 ОНЫ 07 ДУГААР САРЫН

ҮЙЛ АЖИЛЛАГААНЫ ТАЙЛАН

2022 оны 08 дугаар сарын 02 Улаанбаатар хот

Засгийн газрын хэрэгжүүлэгч агентлаг Гадаадын иргэн, харьяатын газар нь Төрийн албаны тухай, Гадаадын иргэний эрх зүйн байдлын тухай, Харьяатын тухай, Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай, Цахим хөгжлийн багц хууль болон бусад холбогдох хууль тогтоомж, тогтоол, шийдвэр, Улсын онцгой комисс, Нийслэлийн онцгой комиссын шийдвэрийг баримтлан 2022 оны 06 дугаар сарын 13-аас 07 дугаар сарын 31-ний өдрийг дуустал үйл ажиллагааны хүрээнд дараах арга хэмжээг зохион байгуулж ажиллав.

НЭГ. ҮНДСЭН ҮЙЛ АЖИЛЛАГАА

* 1. Виз, зөвшөөрлийн чиглэлээр:

1.1.1. Гадаадын иргэнд үзүүлсэн виз, визийн зөвшөөрлийн үйлчилгээ:

Тайлант хугацаанд 3289 гадаадын иргэнд визийн зөвшөөрөл олгож, үүнээс 2097 иргэний визийн зөвшөөрлийг Монгол Улсаас гадаад улсад суугаа дипломат төлөөлөгчийн газарт, хилийн боомтод виз олгох 1192 иргэний визийн зөвшөөрлийг хилийн боомт, бүсийн газруудад илгээлээ. (Хүснэгт 1)

Түр ирэгч, албан болон хувийн хэргээр оршин суухаар ирэх хүсэлт гаргасан төрийн захиргааны байгууллага, аж ахуйн нэгж, иргэний хүсэлтийг үндэслэн 1038 гадаадын иргэнд зохих ангиллын Монгол Улсын виз хилийн боомтод олгосон. Мөн 18 иргэнд гарах-орох цагаачийн мэдэгдэл олголоо. (Хүснэгт 1)

Хүснэгт 1

|  |  |  |  |  |  |  |  |
| --- | --- | --- | --- | --- | --- | --- | --- |
| Визийн зөвшөөрөл | | Виз | Оршин суух зөвшөөрөл | | | Түр ирэгч | |
| Хилийн чанадад | Хилийн боомтод | олгосон | сунгасан | хэлбэр, төрөл өөрчилсөн | хаягийн бүртгэл | байх хугацаа сунгалт |
| 2097 | 1192 | 1038 | 1280 | 2656 | 6 | 715 | 541 |
| 3289 | |

Энэ сард нийт 865 аж ахуйн нэгж, байгууллагын 3754 гадаадын иргэний хүсэлтийг цахим (eimmigration.mn)-аар хүлээн авч, холбогдох хууль, журмын дагуу хянан, шийдвэрлэлээ.

Визийн мэдээллийн нэгдсэн сан “еvisa.mn” системээр нийт 40 улсын 2286 иргэнд цахим виз олгож, 6 улсын 16 гадаадын иргэний визийн хүсэлтэд татгалзсан.

1.1.2. Гадаадын иргэний бүртгэл, хяналт:

Эрх бүхий төрийн захиргааны байгууллагын зөвшөөрлийг үндэслэн 1280 гадаадын иргэнд Монгол Улсад оршин суух зөвшөөрөл олгож, 2656 иргэний оршин суух зөвшөөрлийн хугацааг сунган, оршин суух зөвшөөрөлтэй 1057 иргэний бүртгэлд хасалт хийж, 6 иргэний оршин суух хэлбэр өөрчилсөн. (Хүснэгт 1)

Гадаадын иргэнийг уригч 34 аж ахуйн нэгж, иргэний хүсэлтийн дагуу 89 гадаадын иргэнд виз, бүртгэлийн талаарх мэдээлэл бүхий тодорхойлолт олгож, Монгол Улсад түр ирэгчээр ирсэн 715 гадаадын иргэнийг хаягийн бүртгэлд бүртгэсэн. Мөн Монгол Улсад 90 хүртэл хоногийн визтэй ирсэн болон визгүй зорчдог түр ирэгч гадаадын иргэдээс тус улсад байх хугацааг сунгуулах хүсэлтийг хянан 541 иргэний байх хугацааг 30 хүртэл хоногоор сунгасан. (Хүснэгт 1)

График 1

Дээрх тоон үзүүлэлтийг 2021 оны үзүүлэлттэй харьцуулахад визийн зөвшөөрөл олголт 61.3 хувь, оршин суух зөвшөөрөл олголт 36.0 хувиар тус тус өсөж, виз олголт 3.4 хувь, оршин суух зөвшөөрлийн сунгалт 9.2 хувиар тус тус буурчээ.

“Монгол Улсад оршин суух үнэмлэх” 1585 ширхэг шинээр хэвлэж, 1665 үнэмлэхийн хүчинтэй хугацааг сунган, 48 үнэмлэхэд хаягийн хөдөлгөөний бичилт хийлээ.

Оршин суух зөвшөөрөл авах болон оршин суух зөвшөөрлөө сунгуулах хүсэлт ирүүлсэн 228 гадаадын иргэний хүсэлтийг байгууллагын даргын 4 удаагийн тушаалаар тус тус шийдвэрлэж, 6 иргэнд регистрийн дугаар олгосон.

1.1.3. Зөвлөгөө, мэдээлэл:

Тайлант хугацаанд гадаадын иргэний Монгол Улсад албан болон хувийн хэргээр оршин суух зөвшөөрөл, түүний сунгалт, түр ирэгчийн бүртгэл, хасалт, визийн хугацааны сунгалтын асуудлаар нийт 7098 иргэнд зөвлөгөө мэдээлэл өгч ажилласан. (Хүснэгт 2)

Хүснэгт 2

|  |  |  |  |  |  |
| --- | --- | --- | --- | --- | --- |
| 1800-1882  утас | Биечлэн | Фэйсбүүк хуудас чат | Автомат хариулагч | Имэйл | Нийт |
| 6152 | 346 | 0 | 130 | 470 | 7098 |

Визийн зөвшөөрлийн код болон VOA бүхий имэйлийг 908 иргэнд илгээж, паспорт, оршин суух үнэмлэх 1277 гадаадын иргэнд олгосноос хүргэлтийн KGB үйлчилгээг 5 иргэнд хүргэсэн байна.

Эдийн засаг, хөгжлийн яамны дэргэдэх нэг цэгийн үйлчилгээний төвд биечлэн 2 иргэнд, утсаар 8 иргэнд зөвлөгөө мэдээллийн үйлчилгээ үзүүлсэн.

* 1. Иргэний харьяаллын чиглэлээр:

1.2.1. Иргэний харьяалал:

Харьяатын асуудлаар нийт 25 иргэн, 3 харьяалалгүй хүний хүсэлтийг шинээр хүлээн авч, 25 иргэний хүсэлтэд холбогдох байгууллагуудаас санал авах ажиллагааг явууллаа. (Хүснэгт 4)

Хүснэгт 3

|  |  |  |  |  |
| --- | --- | --- | --- | --- |
| Хугацаа | Монгол Улсын харьяат болсон | Иргэний харьяаллыг сэргээн тогтоосон | Монгол Улсын харьяатаас гарсан | Хоёрдмол харьяалалтай иргэнийг бүртгэсэн |
| 07 дугаар сар | - | - | - | 111 |
| 2022 он  /өссөн дүнгээр/ | 1 | - | - | 297 |

Түүнчлэн 15 иргэний хүсэлт, баримт бичиг, санал, дүгнэлтийг Ерөнхий сайдад танилцуулахаар Засгийн газрын Хэрэг эрхлэх газарт, 7 иргэн, 2 харьяалалгүй хүний хүсэлт, баримт бичиг, санал, дүгнэлтийг Ерөнхийлөгчид уламжлахаар Ерөнхийлөгчийн Тамгын газарт тус тус хүргүүлсэн. (Хүснэгт 4)

Хүснэгт 4

|  |  |  |  |  |  |  |
| --- | --- | --- | --- | --- | --- | --- |
| Иргэний харьяаллын талаарх сарын мэдээ | | | | | | |
| д/д | Харьяалах улс | Хүлээн авсан хүсэлт | Түдгэлзүүлж буцаасан хүсэлт | Саналд илгээсэн | ЗГХЭГ-т хүргүүлсэн | ЕТГ-т хүргүүлсэн |
| Монгол Улсын харьяат болох | | | | | | |
| 1 | Орос | - | - | - | 1 | - |
| 2 | Хятад | 3 | - | 3 | 3 | - |
| нийт | | 3 | - | 3 | 4 | - |
| Монгол Улсын харьяатаас гарах | | | | | | |
| 1 | Монгол Улс | 22 | - | 22 | 11 | 7 |
| нийт | | 22 | - | 22 | 11 | 7 |
| Монгол Улсын иргэний харьяаллаа сэргээн тогтоолгох | | | | | | |
| 1 | Харьяалалгүй хүн | 3 | - | - | - | 2 |
| нийт | | 3 | - | - | - | 2 |

Монгол Улсын харьяат болох хүсэлт гаргасан Бүгд Найрамдах Хятад Ард Улсын 3 иргэний хүсэлт, баримт бичгийг шинээр ирүүлснийг хүлээн авав.

Монгол Улсын харьяатаас гарч бусад улсын харьяат болохоор дараах 22 иргэн хүсэлт, баримт бичиг шинээр ирүүлснийг хүлээн авсан байна.

* Америкийн Нэгдсэн Улсын харьяат болох 1;
* Бельгийн Хаант Улсын харьяат болох 2;
* Бүгд Найрамдах Австри Улсын харьяат болох 1;
* Бүгд Найрамдах Казахстан Улсын харьяат болох 9;
* Бүгд Найрамдах Солонгос Улсын харьяат болох 2;
* Холбооны Бүгд Найрамдах Герман Улсын харьяат болох 6;
* Япон Улсын харьяат болох 1 иргэн.

Монгол Улсын иргэний харьяаллаа сэргээн тогтоолгох хүсэлт гаргасан харьяалалгүй 3 хүний хүсэлт, баримт бичгийг мөн хугацаанд шинээр хүлээн авсан.

“Гадаадын иргэний бүртгэл, мэдээллийн нэгдсэн сан” -д 07 дугаар сарын 31-ний өдрийн байдлаар давхардсан тоогоор 52 улсын 4191 хоёрдмол харьяалалтай иргэн бүртгэлтэй байна.

Тайлант хугацаанд хоёрдмол харьяалал үүсгэсэн 111 иргэнийг “Гадаадын иргэний бүртгэл, мэдээллийн нэгдсэн сан”-д шинээр бүртгэсэн. (Хүснэгт 3)

1.2.2. Хүүхэд үрчлэлт:

Бүгд Найрамдах Итали Улсын иргэн гэр бүлд үрчлүүлсэн 2 хүүхдийн тайланг хүлээн авч, мэдээллийн санд бүртгэсэн.

07 дугаар сарын 31-ний өдрийн байдлаар Монгол Улсаас гадаадын иргэн, гэр бүлд нийт 274 Монгол хүүхдийг үрчлүүлээд байна.

1.2.3. Олон улсын болон гадаад улсын төрийн бус байгууллагын бүртгэл, хяналт:

Монгол Улсад үйл ажиллагаа эрхэлж байгаа олон улсын болон гадаад улсад төвтэй төрийн бус байгууллагын салбар, төлөөлөгчийн газрын үйл ажиллагаатай холбоотой 2 байгууллагын санал (зөвшөөрлийн хугацааг сунгуулах 2)-ыг шинээр хүлээн авсан.

Байгууллагын “Мэргэжлийн зөвлөл”-ийн 07 дугаар сарын 04-ний өдрийн хурлаар олон улсын болон гадаад улсад төвтэй төрийн бус байгууллагын салбар, төлөөлөгчийн 4 газрын зөвшөөрлийн хугацааг сунгуулах хүсэлтийг хэлэлцүүлэн, 2 байгууллагын зөвшөөрлийн хугацааг 3 жилээр, 2 байгууллагын зөвшөөрлийн хугацааг 5 жилээр тус тус сунгаж шийдвэрлэлээ.

* 1. Зөрчил шалган шийдвэрлэх чиглэлээр:

1.3.1. Гадаадын иргэнд тавих хяналт шалгалт:

Монгол Улсын Ерөнхийлөгчийн 2018 оны 05 дугаар зарлигаар баталсан “Үндэсний аюулгүй байдлын зөвлөлийг мэдээллээр хангах журам”-ын дагуу Монгол Улсаас албадан гаргасан гадаадын иргэн болон хүн, хуулийн этгээдэд оногдуулсан шийтгэлийн талаарх 01/1132, 01/1235, 01/1320 дугаар албан бичгээр Үндэсний аюулгүй байдлын зөвлөлд тус тус хүргүүлсэн.

Төлөвлөгөөт 2 удаагийн хяналт шалгалтаар 51 гадаадын иргэний паспорт, түүнийг орлох баримт бичгийг шалгахад зөрчил илрээгүй байна.

Төлөвлөгөөт бус 41 удаагийн хяналт шалгалтыг 41 аж ахуйн нэгж, байгууллага, 79 гадаадын иргэнийг хамруулан зохион байгуулж, 8 зөрчлийг илрүүлэн, 7 зөрчлийг холбогдох хууль, тогтоомжийн дагуу шийдвэрлэсэн.

Тайлант хугацаанд нийт 11 улсын 30 гадаадын иргэн, 2 уригч байгууллага (2 иргэн)-д Зөрчлийн тухай хуулийн 16.2 дугаар зүйлийн дагуу нийт 11,490,000 төгрөг (Арван нэгэн сая дөрвөн зуун ерэн мянган)-ийн торгох шийтгэл оногдууллаа. (Хүснэгт 5, 6, 7)

Хүснэгт 5

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Зөрчлийн мэдээ (хагас жилээр) | | | | | | | | | |
| Хувь хүн | | Уригч байгууллага | | | | Уригч хувь хүн | | | |
| Иргэний тоо | Торгуулийн хэмжээ  /төгрөг/ | Уригч байгууллага | | Хамрагдсан иргэний тоо | Торгуулийн хэмжээ  /төгрөг/ | Уригч иргэн | Хамрагдсан иргэний тоо | Торгуулийн хэмжээ  /төгрөг/ | |
| 30 | 10,600,000 | 2 | | 2 | 890,000 | - | - | - | |
| нийт 11,490,000 төгрөг | | | | | | | | | |
| Үүнээс гадаадын иргэн | | | | | | | | | |
| Хуулийн үндэслэл | | | Шалтгаан | | | | | | Гадаадын иргэний тоо |
| Зөрчлийн тухай хууль 16.2-1.2 | | | нутаг дэвсгэрт оршин суух үнэмлэхийг эзэмших, ашиглах, хадгалах журам зөрчсөн | | | | | | 25 |
| Зөрчлийн тухай хууль 16.2-1.3 | | | нутаг дэвсгэрт паспорт, паспортыг орлох баримт бичиг, эсхүл оршин суух үнэмлэхээ биедээ авч явах журам зөрчсөн | | | | | | 0 |
| Зөрчлийн тухай хууль 16.2-1.4 | | | нутаг дэвсгэрт хөдөлмөр эрхлэх журам зөрчсөн | | | | | | 1 |
| Зөрчлийн тухай хууль 16.2-3.2 | | | оршин суух хугацааг хэтрүүлсэн | | | | | | 2 |
| Зөрчлийн тухай хууль 16.2-3.3 | | | визийн хугацааг хэтрүүлсэн бол хэтрүүлсэн хоног тутам арван нэгжтэй тэнцэх хэмжээний төгрөгөөр торгоно | | | | | | 2 |
| бүгд | | | | | | | | | 30 |

Хүснэгт 6

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Торгуулсан гадаадын иргэн | | | | | | | | |
| д/д | Харьяалах улс | Зүйлчлэл | | | | | Бүгд | Торгуулийн дүн |
| 16.2-1.2 | 16.2-1.3 | 16.2-1.4 | 16.2-3.2 | 16.2-3.3 |
| 1 | Америк | 1 |  |  |  |  | 1 | 100,000 |
| 2 | Балба | 1 |  |  |  |  | 1 | 100,000 |
| 3 | Вьетнам | 1 |  |  |  |  | 1 | 100,000 |
| 4 | Герман | 1 |  |  |  |  | 1 | 100,000 |
| 5 | Итали | 1 |  |  |  |  | 1 | 100,000 |
| 6 | Казахстан |  |  |  | 1 | 1 | 2 | 4,000,000 |
| 7 | Орос | 2 |  | 1 | 1 |  | 4 | 2,300,000 |
| 8 | Өмнөд Солонгос | 4 |  |  |  |  | 4 | 400,000 |
| 9 | Папуа-Шинэ Гвиней | 1 |  |  |  |  | 1 | 100,000 |
| 10 | Филиппин | 2 |  |  |  | 1 | 3 | 2,200,000 |
| 11 | Хятад | 11 |  |  |  |  | 11 | 1,100,000 |
| Нийт | | 25 | 0 | 1 | 2 | 2 | 30 | 10,600,000 |

Хүснэгт 7

|  |  |  |  |  |  |
| --- | --- | --- | --- | --- | --- |
| Торгуулсан уригч байгууллага | | | | | |
| № | Харьяалах улс | Зүйлчлэл | Уригч иргэний тоо | Бүгд | Торгуулийн дүн |
| 16.2-4.2 |
| 1 | Вьетнам | 2 | 2 | 2 | 890,000 |
| Нийт | | 2 | 2 | 2 | 890,000 |

Холбогдох хугацааны тоон үзүүлэлтийг 2021 оны мөн үетэй харьцуулахад зөрчил гаргасан гадаадын иргэн 2.8 дахин, зөрчил гаргасан уригч иргэн 2 дахин, албадан гаргасан гадаадын иргэн 31.8 хувь, гарахыг түдгэлзүүлсэн гадаадын иргэн 35.0 хувь, саатуулсан гадаадын иргэн 50.0 хувиар тус тус өсөж, зөрчил гаргасан уригч хуулийн этгээд 33.3 хувиар буурсан байна.

График 2

Бүгд Найрамдах Хятад Ард Улсын 1 иргэний нэхэмжлэлтэй захиргааны хэрэгт нэхэмжлэгч талын гаргасан гомдлыг Захиргааны хэргийн давж заалдах шатны журмаар хэлэлцэх шүүх хурал, Бүгд Найрамдах Франц Улсын 1 иргэний шаардлага бүхий нэхэмжлэлийн урьдчилсан хэлэлцүүлэгт Захиргааны хэргийн давж заалдах шатны шүүхээс анхан шатны журмаар хэлэлцэх шүүх хуралд тус тус оролцлоо.

1.3.2. Хориг арга хэмжээ:

Гадаадын иргэний эрх зүйн байдлын тухай хуулийн 37 дугаар зүйлийн 37.1.2, 37.1.7 , 37.1.10 , 37.1.11 дэх заалтуудыг тус тус үндэслэн 6 улсын 12 иргэнийг байгууллагын даргын 10 удаагийн тушаалаар албадан гаргахаар шийдвэрлэлээ. (Хүснэгт 8)

Хүснэгт 8

|  |  |  |  |  |  |  |
| --- | --- | --- | --- | --- | --- | --- |
| Монгол Улсаас албадан гаргасан гадаадын иргэний мэдээ | | | | | | |
| д/д | Харьяалах улс | Зүйлчлэл | | | | Нийт |
| 37.1.2 | 37.1.7а | 37.1.10 | 37.1.11 |
| 1 | Вьетнам | 1 |  |  |  | 1 |
| 2 | Орос | 1 | 1 | 1 | 1 | 4 |
| 3 | Тайвань |  |  | 1 |  | 1 |
| 4 | Турк |  |  | 1 |  | 1 |
| 5 | Филиппин | 1 |  |  |  | 1 |
| 6 | Хятад |  |  |  | 4 | 4 |
| Бүгд | | 3 | 1 | 3 | 5 | 12 |

Гадаадын иргэний эрх зүйн байдлын тухай хуулийн 41 дүгээр зүйлийн 41.7.4 дэх хэсэгт заасныг үндэслэн 2 улсын 2 иргэнийг байгууллагын даргын 2 удаагийн тушаалаар Монгол Улсаас албадан гаргасан шийдвэрийг хугацаанаас өмнө тус тус цуцаллаа.

Гадаадын иргэний эрх зүйн байдлын тухай хуулийн 34 дүгээр зүйлийн 34.2.1 дэх заалтыг үндэслэн 2 улсын 3 иргэний Монгол Улсын хилээр гарах эрхийг байгууллагын даргын 3 удаагийн тушаалаар түдгэлзүүлж, мөн хуулийн 34 дүгээр зүйлийн 34.2.1, 34.2.3 дахь заалтуудыг үндэслэн тус улсаас гарахыг түдгэлзүүлсэн 3 улсын 7 иргэнийг гарахыг түдгэлзүүлснийг 6 удаагийн тушаалаар хүчингүй болгож, хилээр нэвтрэх эрхийг сэргээсэн байна.

Тайлант хугацаанд виз, визийн зөвшөөрөлгүй ирсэн үндэслэлээр нийт 11 улсын 360 иргэнийг Монгол Улсын хилээр оруулахгүй буцаасан. Үүнээс:

* Хойд бүс дэх газар виз, визийн зөвшөөрөлгүй ирсэн 358 гадаадын иргэнийг,
* Баян-Өлгий аймаг дахь хэлтэс виз, визийн зөвшөөрөлгүй ирсэн 2 гадаадын иргэнийг тус тус Монгол Улсын хилээр нэвтрүүлэхгүй буцаажээ.

ХОЁР. УДИРДЛАГА, ЗОХИОН БАЙГУУЛАЛТЫН ТАЛААР

2.1. Тогтоол шийдвэрийн хэрэгжилт, хүний нөөц, сургалт, олон нийттэй харилцах чиглэлээр:

2.1.1. Тогтоол шийдвэрийн хэрэгжилт, төлөвлөгөө, тайлан:

“Монгол Улсын хөгжлийн 2022 оны төлөвлөгөө”-ний 06 дугаар сарын 13-ны өдрийн 01/1095 дугаар, Засгийн газрын 2020-2024 оны үйл ажиллагааны хөтөлбөрийг хэрэгжүүлэх төлөвлөгөөний хэрэгжилтийг 06 дугаар сарын 20-ны өдрийн 01/1140 дүгээр, “Алсын хараа-2050” Монгол Улсын урт хугацааны хөгжлийн бодлогын холбогдох арга хэмжээний хагас жилийн хэрэгжилтийг 06 дугаар сарын 24-ний өдрийн 01/1181 дүгээр албан бичгээр тус тус Хууль зүй, дотоод хэргийн яаманд хүргүүлсэн.

Монгол Улсын Ерөнхийлөгчийн 2018 оны 05 дугаар зарлигаар баталсан “Монгол Улсын Үндэсний аюулгүй байдлын зөвлөлийг мэдээллээр хангах журам”-ын дагуу байгууллагад холбогдох хэсгийн 2 дугаар улирлын танилцуулах мэдээг 06 дугаар сарын 24-ний өдрийн 03/1190 дүгээр, “Монгол Улсад хүний эрхийг хангах үндэсний хөтөлбөр”-ийн хүрээнд авч хэрэгжүүлсэн арга хэмжээний хагас жилийн тайланг 06 дугаар сарын 30-ны өдрийн 03/1219 дүгээр, Хүн худалдаалахтай тэмцэх үндэсний хөтөлбөрийн хэрэгжилтийг 07 дугаар сарын 06-ны өдрийн 01/1262 дугаар, тоон гарын үсэг ашиглан байгууллагаас хүргэх боломжтой үйлчилгээний жагсаалтыг 06 дугаар сарын 29-ний өдрийн 01/1203 дугаар албан бичгээр тус тус Хууль зүй, дотоод хэргийн яаманд хүргүүлж ажиллалаа.

Түүнчлэн Засгийн газрын 2020-2024 оны үйл ажиллагааны хөтөлбөрийг хэрэгжүүлэх төлөвлөгөөний хагас жилийн хэрэгжилтийг 06 дугаар сарын 20-ны өдрийн 01/1139 дүгээр, “Дэлхийн монголчууд-II” цогц арга хэмжээний хагас жилийн тайланг 07 дугаар сарын 04-ний өдрийн 01/1237 дугаар албан бичгээр тус тус Гадаад харилцааны яаманд, Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулиар тус байгууллагад хүлээлгэсэн үүргийн хэрэгжилтийг 06 дугаар сарын 27-ны өдрийн 03/1193 дугаар албан бичгээр Хүний эрхийн үндэсний комисст тус тус хүргүүлэв.

Байгууллагын 06 дугаар сар болон хагас жилийн үйл ажиллагааны тайлан, тоон мэдээг 06 дугаар сарын 24-ний өдрийн 01/1185 дугаар, Хууль зүй, дотоод хэргийн сайдын 05 дугаар сарын 30-ны өдрийн шуурхай хуралдаанаас өгсөн үүрэг, даалгаврын хэрэгжилтийг 06 дугаар сарын 15-ны өдрийн 01/1099 дүгээр, 2 дугаар улирлын биелэлтийг 06 дугаар сарын 29-ний өдрийн 03/1210 дугаар албан бичгээр тус тус Хууль зүй, дотоод хэргийн яаманд хүргүүллээ.

Төрийн албаны зөвлөлөөс зарласан “Бүтээмжит төрийн байгууллага” шалгаруулах уралдаанд байгууллагын инновацын үйл ажиллагаа, түүний үр дүнг тодорхойлсон мэдээлэл танилцуулгыг 07 дугаар сарын 05-ны өдөр office@scs.gov.mn цахим хаягт хүргүүлсэн.

2.1.2. Албан хаагчдын нийгмийн баталгааг хангах, хүний нөөц, сургалт:

Төрийн албаны зөвлөлийн Гадаадын иргэн, харьяатын газрын дэргэдэх салбар зөвлөлийн хагас жилийн үйл ажиллагааны тайланг 06 дугаар сарын 22-ны өдрийн 01/1156 дугаар, Төрийн албаны хууль тогтоомжийн хэрэгжилтийг хангаж, шинэтгэлийг эрчимжүүлэх ажлын хүрээнд бодлогын шинэчлэл хийхтэй холбогдуулан боловсруулсан саналыг 06 дугаар сарын 24-ний өдрийн 01/1177 дугаар албан бичгээр тус тус Төрийн албаны зөвлөлд хүргүүллээ.

Монгол Улсын Ерөнхий сайдын 2020 оны 99 дүгээр захирамжаар баталсан эрэгтэй, эмэгтэй хүний дундаж наслалтын зөрүүг багасгах чиглэлээр авч хэрэгжүүлсэн арга хэмжээний төлөвлөгөөний 2020-2022 оны хэрэгжилтийг 06 дугаар сарын 23-ны өдрийн 01/1173 дугаар албан бичгээр Хууль зүй, дотоод хэргийн яаманд хүргүүлсэн.

Төрийн захиргааны гүйцэтгэх албан тушаалын 6 сул орон тоог нөхөх сонгон шалгаруулалтыг 07 дугаар сарын 06-ны өдөр зохион байгууллаа.

Ардын Хувьсгалын 100, 101 жилийн ойн баяр, Монгол Улсын төрийн далбааны өдрийг тохиолдуулан Төрийн албаны зөвлөлийн Гадаадын иргэн, харьяатын газрын дэргэдэх салбар зөвлөлийн 07 дугаар сарын 01-ний өдрийн 14 дүгээр тогтоолоор төвийн нэгжийн 6, Баруун бүс дэх газрын 1, нийт 7 албан хаагчийн төрийн захиргааны албан хаагчийн тангараг өргөх ёслолын ажиллагааг 07 дугаар сарын 04-ний өдөр зохион байгуулав.

Үндэсний их баяр наадам, Ардын хувьсгалын 100, 101 жилийн ойн баярыг тохиолдуулан Монгол Улсын Төрийн дээд одон “Цэргийн хүндэт” медалиар 1, Хууль зүйн албаны “Тэргүүний ажилтан” хүндэт тэмдгээр 2, Ардын хувьсгалын 100 жилийн ойн медалиар 22, байгууллагын “Жуух бичиг”-ээр 22 буюу нийт 47 албан хаагчид шагнал гардуулах ёслолын үйл ажиллагааг зохион байгуулсан.

Түүнчлэн “Алтан гадас одон”-оор 2, “Цэргийн гавьяаны одон”-оор 1, Хөдөлмөрийн хүндэт медалиар 2, нийт 5 албан хаагч шагнуулсныг Хууль зүй, дотоод хэргийн сайд 07 дугаар сарын 09-ний өдөр гардууллаа.

Байгууллагын даргын 07 дугаар сарын 21-ний өдрийн Б/203, Б/204, Б/205 дугаар тушаалаар Агаарын замын боомт хариуцсан газрын ээлжийн ахлах мэргэжилтэн 2, Баруун бүс дэх газрын хяналтын улсын байцаагч 1, нийт 3 албан хаагчид Гадаадын иргэний эрх зүйн байдлын тухай хуульд заасны дагуу хилийн боомт, орон нутагт ажилласан хяналтын улсын байцаагчид 5 жил тутам олгох урамшууллыг шийдвэрлэв.

Төв, орон нутаг дахь нэгжийн албан хаагчдын гадаад хэлний мэдлэгийн түвшинг тогтоох зорилгоор 06 дугаар сарын 20-ны өдрөөс 06 дугаар сарын 25-ны өдрүүдэд судалгааны асуулгыг 174 албан хаагчаас цахим хэлбэрээр авч, нэгтгэн боловсрууллаа.

“Стратегийн баримжаатай хүний нөөцийн удирдлага”, Ёс зүйн зөвлөлийг бэхжүүлэх нь” дэд төслийн хүрээнд албан хаагчдын мэргэжлийн ур чадварыг богино хугацаанд бэхжүүлэх, ёс зүйн үнэт зүйл, хандлагыг чиглүүлэх зорилгоор Менторшип хөтөлбөрийг 04 дүгээр сарын 29-ний өдрөөс эхлэн хэрэгжүүлж, 5 ментор, 8 ментийг хамруулсан. Хөтөлбөрийн хаалтын үйл ажиллагааг 07 дугаар сарын 04-ний өдөр зохион байгуулж, хамрагдсан оролцогчид санал сэтгэгдэл, үр дүнгээ хуваалцан харилцан сайн туршлагаа дэлгэрүүлэх зорилт дэвшүүллээ.

Байгууллагын даргын баталсан 06 дугаар сарын 16-ны өдрийн 01-03/38 дугаар удирдамжийн дагуу Монгол Улсаас хилийн чанадад суугаа дипломат төлөөлөгчийн газарт шинээр томилогдсон албан хаагчдад байгууллагын үйл ажиллагааг танилцуулах, дадлагажуулах сургалтыг 06 дугаар сарын 20-ны өдөр зохион байгуулж, 33 албан хаагчийг хамруулсан.

Хууль зүй, дотоод хэргийн яамнаас 06 дугаар сарын 23, 30-ны өдрүүдэд зохион байгуулсан “Эрх зүйн шинэчлэл ба хүний эрх: Гэр бүлийн тухай хуулийн шинэчилсэн найруулгын төсөл” цуврал хэлэлцүүлэг, Гадаад харилцааны яамнаас 07 дугаар сарын 04-ний өдөр зохион байгуулсан “Хилийн чанад дахь Монголчууд”-ын чуулганд Иргэний харьяаллын газрын мэргэжилтнүүд оролцлоо.

2.1.3. Олон нийт, хэвлэл мэдээлэл:

Тайлант хугацаанд байгууллагын цахим хуудсанд үйл ажиллагаатай холбоотой 14, цахим сүлжээнд 29 мэдээ, мэдээллийг байршуулж, давхардсан тоогоор 39 хэвлэл мэдээллийн хэрэгсэл (4 телевиз, 3 сонин, 32 сайт)-ээр сурталчилсан.

Гадаадын иргэний оршин суух зөвшөөрлийн хасалт болон визийн сунгалтын хүсэлтийг цахимаар хүлээн авч буй талаарх мэдээллийг 13 сайт, 3 телевиз, мөн дээрх мэдээллийг англи, орос, хятад, япон, солонгос, франц хэлээр танилцуулсан видеог цахим сүлжээгээр дамжуулан олон нийтэд хүргэлээ.

Албан хаагчдын эрдэм шинжилгээ, судалгааны ажлыг олон нийтэд таниулан сурталчлах зорилгоор “Монгол бахархлын товчоо-1” номын зохиогч Баруун бүс дэх газрын Увс аймаг дахь ахлах мэргэжилтэн Х.Адъяатай 06 дугаар сарын 20-ны өдөр хийсэн ярилцлагыг 4 сайтад нийтлүүлэв.

2.2. Хууль, эрх зүй, гадаад харилцааны чиглэлээр:

2.2.1. Хууль, эрх зүй:

Нийтийн мэдээллийн ил тод байдлын тухай хуульд нийцүүлэн байгууллагын даргын 07 дугаар сарын 26-ны өдрийн “Мэдээллийн ил тод байдлыг нийтэд мэдээлэх ажлын зохион байгуулалтын тухай” А/536 дугаар тушаалыг шинэчлэн батлав.

“Гадаадын иргэн, харьяатын газрын төв байрны биеийн тамирын байгууламжийг ашиглах журам”-ыг байгууллагын даргын 06 дугаар сарын 13-ны өдрийн А/95 дугаар тушаалаар шинэчлэн баталсан.

“Гадаадын иргэний хяналтын улсын байцаагчийн ёс зүйн дүрэм”-ийн төслийг шинэчлэн боловсруулж, 06 дугаар сарын 16-ны өдрийн 01/1074 дүгээр, гадаадын иргэний оршин суух үнэмлэх олгох, сунгах, хаягийн хөдөлгөөн хийхтэй холбогдсон танилцуулга мэдээг 06 дугаар сарын 21-ний өдрийн 01/1146 дугаар, Шилжилт хөдөлгөөний салбарт хамтран ажиллах чиглэлээр Монгол Улсын Засгийн газар, Бүгд Найрамдах Казахстан улсын Засгийн газар хоорондын хэлэлцээрт тусгах саналыг 07 дугаар сарын 19-ний өдрийн 01/1288 дугаар албан бичгээр тус тус Хууль зүй, дотоод хэргийн яаманд хүргүүллээ.

НҮБ-ын “Иргэний болон улс төрийн эрхийн тухай олон улсын факт”-ын хэрэгжилтийн талаарх Засгийн газрын ээлжит 7 дахь тайлан бэлтгэх хуралд 06 дугаар сарын 27-ны өдөр хуулийн мэргэжилтэн оролцож, холбогдох мэдээллийг Хууль зүй дотоод хэргийн яаманд цахим хэлбэрээр хүргүүлсэн.

Монгол Улсын 1 иргэний нэхэмжлэлтэй холбоотой захиргааны хэргийн анхан шатны шүүхийн 07 дугаар сарын 04-ний өдрийн шүүх хуралдаанд хариуцагчийн итгэмжлэгдсэн төлөөлөгчөөр холбогдох албан хаагчид оролцлоо.

2.2.2. Гадаад харилцаа, хамтын ажиллагаа:

Олон улсын шилжилт хөдөлгөөний байгууллагын Болгар дахь салбарын төлөөлөгчидтэй хамтын ажиллагааны чиглэлээр санал солилцох уулзалтыг зохион байгуулах тухай саналыг 06 дугаар сарын 13-ны өдрийн 01/1039 дүгээр албан бичгээр тус байгууллагын Монгол дахь салбар хариуцсан хөтөлбөрийн менежерт хүргүүлсэн.

Бүгд Найрамдах Унгар Улсын Гадаад иргэдийн бодлого зохицуулах ерөнхий газартай 2013 онд байгуулсан “Хамтын ажиллагааны хэлэлцээр”-ийн дагуу гадаад харилцаа, хамтын ажиллагааг эрчимжүүлэх хүсэлт ирүүлснийг 06 дугаар сарын 13-ны өдрийн 01/1101 дүгээр албан бичгээр Гадаад харилцааны яаманд хүргүүлэв.

Байгууллагын дарга Олон улсын шилжилт хөдөлгөөний байгууллагын Болгар Улс дахь салбарын төлөөлөгчид, Бүгд Найрамдах Социалист Вьетнам Улсын Хөдөө аж ахуй, худалдааны сайдыг холбогдох албаны хүмүүсийн хамт 06 дугаар сарын 23-ны өдөр тус тус хүлээн авч уулзан хамтын ажиллагааг цаашид өргөжүүлэх асуудлыг дэвшүүлсэн.

Бүгд Найрамдах Солонгос Улсын Шилжилт хөдөлгөөний судалгаа, сургалтын төвийн захиралтай 07 дугаар сарын 22-ны өдөр зохион байгуулсан цахим уулзалтаар хоёр талын хамтын ажиллагааны хүрээнд албан хаагчдыг мэргэшүүлэх, дадлагажуулах чиглэлээр хамтран ажиллах талаар хэлэлцээр хийж, тус улсаас Монгол Улсад суугаа Элчин сайдын урилгаар мөн өдөр уулзалтад оролцон Бүгд Найрамдах Солонгос Улсын жуулчдын аюулгүй байдал, хамгааллын асуудлаар санал солилцов.

Бүгд Найрамдах Солонгос Улсын Цагаачлалын байгууллагын хамтын ажиллагааны хүрээнд байгууллагын дарга тэргүүтэй төлөөлөгчид тус улсад 06 дугаар сарын 26-аас 07 дугаар сарын 02-ны өдрүүдэд хийсэн албан айлчлалын талаарх тэмдэглэл, илтгэх хуудсыг 07 дугаар сарын 08-ны өдрийн 01/1274 дүгээр албан бичгээр Хууль зүй, дотоод хэргийн сайд Х.Нямбаатарт хүргүүллээ.

Бүгд Найрамдах Хятад Ард Улстай хоёр орны найрсаг хамтын ажиллагааг гүнзгийрүүлэх, хүний нөөцийн чадавхыг бэхжүүлэх зорилгоор зохион байгуулагдах сургалт хөтөлбөрт саналыг 06 дугаар сарын 23-ны өдрийн 01/1163 дугаар албан бичгээр тус улсын ЭСЯ-д хүргүүлсэн.

Албан хаагчдыг мэргэшүүлэх, чадавхжуулахад дэмжлэг үзүүлэх зорилгоор Тайваний Боловсролын яамнаас жил бүр зохион байгуулдаг хятад хэлний тэтгэлэгт хамрагдах албан хаагчдын мэдээллийг 07 дугаар сарын 19-ний өдөр Тайпэйн худалдаа, эдийн засгийн Улаанбаатар дахь төлөөлөгчийн газарт цахимаар хүргүүлэв.

Гадаад харилцаа, хамтын ажиллагааны чиглэлээр төсөл хөтөлбөр хэрэгжүүлэх, хамтран ажиллах дэмжлэг хүсэх тухай 07 дугаар сарын 19-ний өдрийн 03/1291 дүгээр албан бичгийг Бүгд Найрамдах Солонгос Улсын Шилжилт хөдөлгөөний эрдэм шинжилгээ, судалгааны төвд, Катар Улсын Ерөнхий сайдын зөвлөхийг Монгол Улсад урьсан тухай урилгыг мөн өдрийн 01/1290 дүгээр албан бичгээр тус улсын Ерөнхий сайдын зөвлөхийн ажлын албанд тус тус хүргүүлсэн.

2.3.2. Дотоод хяналт:

Тайлант хугацаанд төлөвлөгөөт бус 2 дотоод хяналт шалгалтыг 2 албан хаагчид холбогдуулан зохион байгууллаа.

Хүн худалдаалахтай тэмцэх, урьдчилан сэргийлэх дэд зөвлөлийн үйл ажиллагааны төлөвлөгөөний хагас жилийн хэрэгжилтийг 06 дугаар сарын 20-ны өдрийн 01/1133 дугаар, Гэр бүлийн хүчирхийлэл, хүүхдийн эсрэг гэмт хэрэгтэй тэмцэх, урьдчилан сэргийлэх дэд зөвлөлийн үйл ажиллагааны төлөвлөгөөний хагас жилийн хэрэгжилтийг мөн өдрийн 01/1134 дүгээр, Гэмт хэргээс урьдчилан сэргийлэх үйл ажиллагааны 2022 оны төлөвлөгөөний эхний хагас жилийн хэрэгжилтийг 06 дугаар сарын 29-ний өдрийн 03/1207 дугаар албан бичгээр тус тус Гэмт хэргээс урьдчилан сэргийлэх ажлыг зохицуулах зөвлөлийн ажлын албанд хүргүүлсэн.

Байгууллагын даргын 07 дугаар сарын 04-ний өдрийн “Нийтээр тэмдэглэх баярын өдрүүдэд ажиллах хариуцлагатай эргүүл, жижүүр томилох тухай” А/114 дүгээр тушаалаар баталсан хариуцлагатай эргүүл, жижүүрээр ажиллах албан хаагчдын нэрсийг 07 дугаар сарын 04-ний өдрийн 03/1239 дүгээр албан бичгээр Дотоодын цэргийн 05 дугаар ангийн захирагчид хүргүүлэв.

2.4. Архив, албан хэрэг хөтлөлт, өргөдөл, гомдлын чиглэлээр:

2.4.1. Архив, албан хэрэг хөтлөлт:

Архивын 2003-2017 оны 3395 ширхэг хадгаламжийн нэгж, 2018-2021 оны байнга хадгалах 432, түр хадгалах 4435, 70 жил хадгалах 137 хадгаламжийн нэгжийг данс, бүртгэлтэй тулган тооллого үйлдэж, хадгалах хугацаагаар нь нягтлан шалгалаа.

Хууль тогтоомжийн хүрээнд 31 албан хаагчид 174 хадгаламжийн нэгжийг түр олгосон баримтын бүртгэлээр олгож, 32 албан хаагчид 828 хуудас баримтыг “Хуулбар үнэн” тэмдгээр баталгаажуулж, бүртгэл хөтөлсөн.

Тайлант хугацаанд байгууллагын даргаас үндсэн үйл ажиллагаатай холбоотой тушаал 4, хүний нөөцийн үйл ажиллагаатай холбоотой тушаал 3 буюу нийт 7 тушаал баталсныг цахим хэлбэрт шилжүүлж, архив албан хэрэг хөтлөлтийн программд бүртгэн, хариуцсан албан хаагчдаар үүргийн биелэлтийг хангуулан ажилласан.

Байгууллагад ирүүлсэн нийт 233 албан бичиг (хариутай 99)-ийг хүлээн авч, холбогдох албан тушаалтанд бүртгэлээр шилжүүлэн, нийт 246 албан бичгийг гадагш илгээсэн ба 22 албан бичиг шийдвэрлэх хугацаандаа хянагдаж байна.

2.4.2. Өргөдөл, гомдол:

Тайлант хугацаанд иргэн, аж ахуйн нэгж, албан хаагчаас нийт 120 өргөдөл, 6 гомдол ирүүлснийг холбогдох хууль тогтоомжийн хүрээнд хүлээн авлаа.

* төв байгууллагад 50 (иргэнээс 27, албан хаагчаас 23) өргөдөл, 6 гомдол;
* боомт, орон нутаг дахь нэгжид 70 (иргэнээс 31, албан хаагчаас 39) өргөдөл.

Үүнээс 113 өргөдөл, 6 гомдлыг хуулийн хугацаанд шийдвэрлэн, 7 өргөдөл хяналтад байна. Хуулийн хугацааг сунгасан, хугацаа хэтрүүлж, шийдвэрлэсэн өргөдөл, гомдолгүй.

2.5. Мэдээллийн технологийн чиглэлээр:

2.5.1. Программ хангамж:

Визийн мэдээллийн өөрчлөлт, солонгос хэл дээрх мэдээллийн засваруудыг 06 дугаар сарын 17-ны өдөр байгууллагын цахим хуудаст оруулав.

Eimmigration.mn системийн нэмэлт хөгжүүлэлтээр Монгол Улсад байх хугацаа сунгуулах хүсэлтийг 06 дугаар сарын 13-ны өдрөөс цахим үйлчилгээнд нэвтрүүлж, англи орчуулгыг 06 дугаар сарын 20-ны өдөр оруулсан. Түүнчлэн оршин суух хугацааны мэдээллийг жагсаалтаар оруулах боломжийг 07 дугаар сарын 19-ний өдөр нэвтрүүлэн иргэн, аж ахуйн нэгж, байгууллагад хүргүүлэх хариу мэйлийн утгыг 07 дугаар сарын 26-ны өдөр өөрчиллөө.

Гадаадын иргэний бүртгэл, мэдээллийн нэгдсэн сан (ISF) системийн хөгжүүлэлт хуваарийн дагуу хийгдэж байна.

Хөрөнгө оруулагч B1 ангиллын

- Визийн зөвшөөрөл хүсэх

- Уригч иргэний бүртгэл

- Байгууллагын бүртгэл

- Төлбөрийн QPay систем холбох болон бусад төрийн байгууллагатай мэдээлэл харилцан солилцоход Төрийн мэдээлэл солилцооны ХУР системээр дамжуулах үйлчилгээний хөгжүүлэлтийг тус тус хийсэн. Тайлант хугацаанд уг системийн хөгжүүлэлтийг хариуцан хэрэгжүүлж буй “Гэрэгэ системс” ХХК-тай 3 удаагийн уулзалт зохион байгуулан мэдээллээр хангаж ажилласан.

Уулзалтуудаар ISF системийн ажиллах ерөнхий зарчмыг хэлэлцэж, тохиролцлоо.

2.6. Санхүү, хөрөнгө оруулалт, хангамжийн чиглэлээр:

2.6.1. Төсвийн хөрөнгийн зарцуулалт:

Оны эхнээс 07 дугаар сарын 30-ны өдрөөр тасалбар болгон (өссөн дүнгээр) 5,446.1 сая төгрөгийн санхүүжилт авч, 4,249.7 сая төгрөгийг зориулалтын дагуу зарцуулан, холбогдох санхүүгийн баримт материалыг бүрдүүлж ажиллалаа.

Төсвийн төвлөрүүлэн захирагчийн 2022 оны эхний хагас жилийн санхүүгийн нэгтгэсэн тайланг 07 дугаар сарын 21-ний өдрийн 03/1311 дүгээр албан бичгээр Хууль зүй дотоод хэргийн яаманд хүргүүлж, нэгтгүүлсэн.

Төсвийн шууд захирагч болон төвлөрүүлэн захирагчийн 2022 оны эхний хагас жилийн санхүүгийн тайланг нягтлан бодох бүртгэлийн олон улсын стандартад нийцүүлэн тайлбар тодруулгын хамт 07 дугаар сарын 22-ны өдрийн 01/1345 дугаар албан бичгээр Хууль зүй, дотоод хэргийн яаманд хүргүүлсэн.

Түүнчлэн 2023 оны төсвийн төслийг удирдамжийн хүрээнд боловсруулж, 03/1338 дугаар албан бичгээр Хууль зүй, дотоод хэргийн яаманд хүргүүллээ.

Шилэн дансны тухай хуулийн дагуу (өссөн дүнгээр) төсөв санхүүгийн 223 мэдээ, хөрөнгө оруулалт, тендер, худалдан авалттай холбоотой 197 мэдээ, бусад 307 мэдээ мэдээллийг хуулийн хугацаанд [www.shilendans.gov.mn](http://www.shilendans.gov.mn) сайтад байршуулав.

2.6.2. Орлого төвлөрүүлэлт:

Голомт банканд байрших 1320000052 тоот төгрөгийн дансанд оны эхнээс 07 дугаар сарын 30-ны өдрөөр тасалбар болгон (өссөн дүнгээр) 665.6 сая төгрөг, 1305124929 тоот валютын дансанд 205,928.54 ам.доллар буюу 639.8 сая төгрөгийг тус тус төвлөрүүллээ. Орон нутаг дахь нэгжүүд нийт 1,174.7 сая төгрөгийн улсын тэмдэгтийн хураамжийн орлогыг харьяа орон нутгийн төсөвт төвлөрүүлээд байна.

Улсын төсвийн 100900012003 тоот харилцах дансанд визийн үйлчилгээний 5 ам.долларын 110.2 сая төгрөг төвлөрүүлсэн байна.

2.6.3. Худалдан авалт:

“Саммит компьютер технологи” ХХК-аас 33,0 сая төгрөгийн үлдэгдэл тоног төхөөрөмжийг хүлээн авч гэрээ дүгнэсэн акт үйлдсэн.

2.7. Хяналт-шинжилгээ, үнэлгээ, аудитын чиглэлээр:

2.7.1. Хяналт-шинжилгээ:

Бодлогын баримт бичигт тусгагдсан арга хэмжээний 2022 оны хагас жилийн хэрэгжилт, “Алсын хараа-2050” Монгол Улсын урт хугацааны хөгжлийн бодлогын байгууллагад холбогдох арга хэмжээний хагас жилийн хэрэгжилт, Хүн худалдаалахтай тэмцэх үндэсний хөтөлбөрийн хэрэгжилт, Хууль зүй, дотоод хэргийн сайдын шуурхай хуралдаанаас өгсөн үүрэг, даалгаврын 2 дугаар улирлын биелэлт, байгууллагын 2022 оны эхний хагас жилийн үйл ажиллагааны биелэлт, зохион байгуулалтын нэгжийн дарга нарын 2022 оны гүйцэтгэлийн төлөвлөгөөний биелэлтийн эхний хагас жилийн үнэлгээнд тус тус хяналт-шинжилгээ хийж тайланг холбогдох албан тушаалтнуудад танилцуулсан.

“Алсын хараа -2050” Монгол Улсын урт хугацааны хөгжлийн бодлого, Монгол Улсын засгийн газрын 2020-2024 оны үйл ажиллагааны хөтөлбөрийн байгууллагад холбогдох арга хэмжээний энэ оны хагас жилийн хэрэгжилтэд хяналт-шинжилгээ, үнэлгээ хийсэн тайланг “Төрийн мэдээллийн сүлжээ” (mojha.unelgee.gov.mn) системд 06 дугаар сарын 30, 07 дугаар сарын 01-ний өдөр тус тус баталгаажуулав.

Байгууллагын үндсэн үйл ажиллагааны мэдээг 06 дугаар сарын 13-аас 07 дугаар сарын 31-ний өдрүүдэд Монгол Улсын Засгийн газрын Хэрэг эрхлэх газарт цахим хэлбэрээр нийт 30 удаа хүргүүлсэн.

“Терроризмтой тэмцэх зөвлөл”-ийн 2 дугаар улирлын хуралдаанаар танилцуулах болон хэлэлцүүлэх асуудалд саналыг 6 дугаар сарын 10-ны өдрийн 01/1084 дүгээр албан бичгээр хүргүүлж, тус зөвлөлөөс 06 дугаар сарын 16-ны өдөр зохион байгуулсан хуралд Хяналт-шинжилгээ, үнэлгээ, аудитын хэлтсийн дарга оролцлоо.

2.7.2. Аудит, нийцлийн чиглэлээр:

2021 оны санхүүгийн аудитаар илэрсэн зөрчлийг арилгах тухай Үндэсний аудитын газраас ирүүлсэн зөвлөмжийн хэрэгжилтийн тайланг нэгтгэн 06 дугаар сарын 29-ний өдрийн 01/1216 дугаар албан бичгээр Хууль зүй, дотоод хэргийн яаманд хүргүүлэв.

Хууль зүй, дотоод хэргийн яамнаас байгууллагын 2021 оны үндсэн үйл ажиллагаанд хийсэн үнэлгээний зөвлөмжийн хүрээнд авч хэрэгжүүлсэн арга хэмжээ, 2022 оны эхний хагас жилийн эрсдэлийн үнэлгээний тайланг 06 дугаар сарын 20-ны өдрийн 01/1135 дугаар, байгууллагын хяналт-шинжилгээ, үнэлгээ, аудитын нэгжийн хагас жилийн тайланг 06 дугаар сарын 22-ны өдрийн 03/1160 дугаар албан бичгээр тус тус Хууль зүй, дотоод хэргийн яаманд хүргүүлсэн.

Байгууллагын 2022 оны эхний хагас жилийн Шилэн дансны тухай хуулийн хэрэгжилтийн тайланг 07 дугаар сарын 06-ны өдрийн 03/1259 дүгээр албан бичгээр, шилэн дансны мэдээллийн санд байршуулсан 2 дугаар улирлын нэгдсэн мэдээг 07 дугаар сарын 07-ны өдөр цахим хэлбэрээр тус тус Хууль зүй, дотоод хэргийн яаманд хүргүүлсэн.

Байгууллагын даргын 07 дугаар сарын 05-ны өдрийн 01-10/05 дугаар удирдамжаар төв болон боомт, орон нутаг дахь нэгжийн 2022 оны 2 дугаар улирлын Шилэн дансны тухай хуулийн хэрэгжилтэд дотоод аудит хийж, дүн болон зөвлөмж, тайланг холбогдох албан тушаалтнуудад тус тус танилцуулан ажиллалаа.

2.8. Хилийн боомт, орон нутгийн чиглэлээр:

“Иргэний нисэхийн аюулгүй байдлын зөвлөл”-ийн ээлжит хуралдаанд саналыг 06 дугаар сарын 16-ны өдрийн 01/1042 дугаар, “Агаарын тээврийг хялбаршуулах үйл ажиллагааг зохицуулах зөвлөл”-ийн ээлжит хуралдаанд хэлэлцүүлэх асуудлын саналыг мөн өдрийн 01/1043 дугаар, “Иргэний нисэхийн аюулгүй байдлын зөвлөл”, “Агаарын тээврийг хялбаршуулах үйл ажиллагааг зохицуулах зөвлөл”-ийн бүрэлдэхүүнд гишүүнээр томилуулах албан тушаалтны саналыг 06 дугаар сарын 20-ны өдрийн 01/1130 дугаар, “Зорчигчийн урьдчилсан мэдээллийн систем”-ийн ашиглалттай холбоотой гарсан зөрчлийн талаарх мэдээлэл, “Агаарын тээврийг хялбаршуулах үйл ажиллагааг зохицуулах зөвлөл”-ийн хуралдаанаас гарах шийдвэрийн төслийг 07 дугаар сарын 21-ний өдрийн 01/1305 дугаар албан бичгээр тус тус Иргэний нисэхийн ерөнхий газарт хүргүүлсэн.

“Орон нутаг дахь нэгжид сансрын холбооны суурин утас ашиглах журам”-ыг байгууллагын даргын 06 дугаар сарын 24-ний өдрийн А/108 дугаар тушаалаар шинэчлэн батлав.

Баян-Өлгий аймгийн Цагааннуур хилийн боомтод ажиллах албан хаагчдын амьдрах байрны засварын ажлын гүйцэтгэл бүрэн биелэгдэж, 06 дугаар сарын 30-ны өдөр “Ажлын хэсэг” хүлээн авлаа.

2022 оны сургалтын төлөвлөгөөний дагуу боомт, орон нутаг дахь нэгжүүд хууль, эрх зүй, эрүүл мэнд, Монгол бичиг, харилцааны чиглэлээр дотооддоо зохион байгуулсан 12 удаагийн сургалт зохион байгуулж, бусад байгууллагаас зохион байгуулсан сургалт, мэдээллийн 3 удаагийн арга хэмжээнд тухай бүр албан хаагчид оролцсон байна.

Засгийн газрын хэрэгжүүлэгч агентлаг Хөгжлийн бэрхшээлтэй хүний хөгжлийн ерөнхий газраас зохион байгуулсан “БЭРХ БИШ-ЭЭЛТЭЙ” уриан дор өртөөлөх аяны хүрээнд Баруун бүс дэх газрын албан хаагчид өөрсдийн хөрөнгөөр суга таяг 2, гар таяг 1, суултуур 1, тэргэнцэр 1 ширхгийг Ховд аймгийн Бугат багийн хөгжлийн бэрхшээлтэй иргэдэд хүлээлгэж өглөө.

Дорноговь аймаг дахь газар эрүүл мэндийн урьдчилан сэргийлэх үзлэг шинжилгээнд 14 албан хаагчийг хамруулав.

ДАРГА Н.УУГАНБАЯР

ХЯНАСАН:

ЗАХИРГАА, УДИРДЛАГЫН

ГАЗРЫН ДАРГА Д.МӨНХБААТАР

НЭГТГЭСЭН:

ЗАХИРГАА, УДИРДЛАГЫН

ГАЗРЫН АХЛАХ МЭРГЭЖИЛТЭН Г.ГЭРЭЛТУЯА